 Jeremaya 48  Nke a bụ ihe Jehova nke ụsụụ ndị agha, bụ Chineke Izrel, kwuru banyere Moab: Ahụhụ ga-adịrị Nibo, nihi na e bukọrọwo ihe o nwere! E menyewo Kiriateyim ihere, e wegharawo ya. E menyewo ebe dị elu e wusiri ike ihere, e mewokwa ka oké ụjọ jide ya.A kwụsịwo inye Moab otuto. A nọrọwo na Heshbọn chepụta ọdachi ga-adakwasị ya, sị: Bịanụ ka anyị laa ya niyi ka ọ ghara ịbụkwa mba.Mkpu ákwá na-ada na Họroneyim, a na-ebukọrọ ihe dị nime ya, na-ebibikwa ya oké mbibi.E bibiwo Moab. Ụmụntakịrị na-eti mkpu ákwá nime ya.Nihi na mmadụ kwaara ákwá na-agbago ụzọ e si aga Luhit, ee, a na-ebe ákwá. Nihi na mmadụ kwaara ákwá mwute si na Họroneyim na-agbada nihi mbibi ndị mmadụ nụrụ.Gbaanụ ọsọ; meerenụ mkpụrụ obi unu ụzọ mgbapụ, unu ga-adịkwa ka osisi junipa dị nala ịkpa.Ebe ọ bụ na ị tụkwasịrị ọrụ gị na akụ gị obi, a ga-eweghara gị. A ga-adọrọkwa Kimọsh na ndị nchụàjà ya na ndị isi ya nagha notu mgbe.Onye na-ebukọrọ ihe mmadụ ga-abata nobodo gị niile, ọ dịghị obodo ga-alanahụ. Ndagwurugwu ga-ala niyi, a ga-alakwa ala dị larịị niyi, ọ bụ ihe Jehova kwuru.Meerenụ Moab ihe e ji ahụwa ụzọ ama, nihi na ọ ga-apụ wee ghọọ mkpọmkpọ ebe; obodo ya dị iche iche ga-aghọ naanị ihe ijuanya, nenweghị onye bi ha.Ka onye na-ejighị ozi ọ na-ejere Jehova kpọrọ ihe bụrụ onye a bụrụ ọnụ; ka onye na-egbochi mma agha ya ịwụfu ọbara bụrụkwa onye a bụrụ ọnụ!Ndị Moab tụsaara ahụ kemgbe ha bụ ụmụaka, ha nọ jụụ dị ka ikè mmanya. E sitụbeghị notu ite wụnye ha nite ọzọ, a dọrọtụbeghị ha nagha. Ọ bụ ya mere ha ka ji nwee ụtọ ha, ísìsì ha agbanwebeghịkwa.Ya mere, lee! oge na-abịa, ka Jehova kwuru, mgbe m ga-ezigara ha ndị na-awụfu ihe dị nite, ha ga-awụfu ha; ha ga-awụfu ihe niile dị nite ha. Ha ga-akụrikwa ite ukwu ha niile.Ihere Kimọsh ga-eme ndị Moab, dị nnọọ ka ihere Betel, bụ obi ike ụlọ Izrel, na-eme Izrel.Olee ihe mere unu ji sị: Anyị bụ ndị dike na ndị ume juru nobi ibu agha?E bukọrọwo ihe Moab, e busowo obodo ya dị iche iche agha. E gbuwo ụmụ okorobịa ha a họrọ ahọ, ka Eze, onye aha ya bụ Jehova nke ụsụụ ndị agha, kwuru.Ọdachi nke ga-adakwasị ndị Moab dị nso, ọdachi nke ga-adakwasị ha jikwa oké ọsọ na-abịa.Ndị niile gbara ha gburugburu ga-emetara ha ebere, ọbụna ndị niile maara aha ha. Sịnụ, Lee nnọọ ka e si gbajie mkpanaka siri ike, bụ mkpara mara mma!Si nọnọdụ gị dị ebube rịtuo, nọdụ ala ka akpịrị kpọọ gị nkụ, gị ada bụ Daịbọn, bụ nwaanyị bi nime ya; nihi na onye bukọọrọ ihe dị na Moab abịawo ịwakpo gị. Ọ ga-ala ebe gị niile e wusiri ike niyi.Guzoro, lewe anya ka ị hụ ihe na-eme nụzọ, gị nwaanyị bi nAroa. Jụọ nwoke na-agba ọsọ na nwaanyị na-agbapụ agbapụ ajụjụ. Sị ha, Gịnị mere?E menyewo Moab ihere, nihi na e menyewo ya oké ụjọ. Kwaa ákwá, tie mkpu ákwá. Kọọnụ nAnọn na e bukọrọwo ihe Moab.Ikpe erutewo nala dị larịị, ya bụ, Holọn na Jehaz na Mefat,na Daịbọn na Nibo na Bet-diblateyim,na Kiriateyim na Bet-gemọl na Bet-mionna Kiriọt na Bọzra na obodo niile dị nala Moab, ma ndị dị anya ma ndị dị nso.E gbujiwo mpi Moab, a gbajiwokwa ogwe aka ya, ka Jehova kwuru.Meenụ ka ọ ṅụbiga mmanya ókè, nihi na o buliwo onwe ya elu megide Jehova; Moab atụrụwo onwe ya nagbọ ọ gbọrọ, ọ ghọwokwa ihe a na-akwa emo, ee, ya onwe ya.Ọ bụ na Izrel aghọghị ihe ị na-akwa emo? Ka à hụrụ ya netiti ndị ohi? Nihi na ị na-efufe isi mgbe ọ bụla ị na-ekwu okwu megide ya.Hapụnụ obodo gaa biri na nkume dị elu, unu ndị bi na Moab, dịrịkwanụ ka nduru nke na-akpa akwụ nọnụ olulu.Anyị anụwo banyere nganga Moabọ dị mpako nke ukwuubanyere mbuli ọ na-ebuli onwe ya elu na nganga ya na mpako ya na obi ya nke dị elu.Mụ onwe m maara oké iwe ọ na-ewe, ka Jehova kwuru, ma ọ gaghị adị otú ahụ; ha agaghị emezu ọnụ ahụ ha turu.Ọ bụ ya mere m ga-eji tiere Moab mkpu ákwá; m ga-akwakwara Moab dum ákwá. A ga-akwara ndị Kia-hires ákwá.M ga-akwara gị ákwá karịrị nke a kwaara Jeza, gị osisi vaịn Sibma. Alaka gị ndị na-awasa nke ọma awasawo gafee oké osimiri. Ha awasawo ruo noké osimiri, ruo Jeza. Onye na-ebukọrọ ihe mmadụ awakpowo mkpụrụ mịịrị gị noge okpomọkụ, wakpokwa mkpụrụ vaịn ị ghọtara.E wepụwo obi ụtọ na ọṅụ nubi mkpụrụ osisi nakwa nala Moab. Emewokwa m ka mmanya ghara ịdị nebe nzọchapụta mmanya. O nweghị onye ga-eji iti mkpu ọṅụ na-azọcha mkpụrụ. Mkpu a ga na-eti agaghị abụ mkpu ọṅụ.Ha etiwo mkpu ákwá na Heshbọn, e wee nụ ya nIliele, ọbụna na Jehaz. Ha etiwo mkpu ákwá na Zoa, e wee nụ ya na Họroneyim, ọbụna nEglat-shelaịshiya; nihi na ọbụna mmiri Nimrim ga-atọgbọrọ nefu.M ga-eme ka a ghara inwekwa onye na-eweta onyinye nebe dị elu nakwa onye na-esurere chi ya ihe nsure ọkụ na Moab, ka Jehova kwuru.Ọ bụ ya mere obi m ga-eji na-eme mkpọtụ dị ka ọjà nihi Moab; obi m ga na-adakwa ka ọjà nihi ndị Kia-hires. Ọ bụ ya mere ihe hiri nne o mepụtara ga-eji laa niyi.Nihi na isi niile akwọchaala, a kpụkwara ajị agba niile akpụ. Aka niile bu ọnyá, e kekwara ákwà iru uju núkwù!A nọ nelu ụlọ niile dị na Moab nakwa námá ya niile na-eti mkpu ákwá; nihi na akụwaala m Moab dị nnọọ ka ite na-abaghị uru, ka Jehova kwuru.Lee nnọọ ka ụjọ si jide ya! Tienụ mkpu ákwá! Lee nnọọ ka Moab si gbaa ọsọ! Ihere emewela ya. Moab aghọwo ihe a na-akwa emo na ihe na-emenye ndị niile gbara ya gburugburu ụjọ.Nihi na nke a bụ ihe Jehova kwuru, Lee! Dị nnọọ ka ugo si efekwasị nihe ọ ga-eburu, otu onye ga-agbasa nku ya iburu Moab.A ga-eweghara obodo ya niile, wegharakwa ebe ndị siri ike dị nime ya. Nụbọchị ahụ, obi ndị dike nke Moab ga-adị ka obi nwaanyị ime na-eme.A ga-ekpochapụkwa Moab ka ọ ghara ịbụkwa mba, nihi na o buliri onwe ya elu megide Jehova.Ụjọ na olulu na ọnyà na-echere gị, gị onye bi na Moab, ka Jehova kwuru.Onye ọ bụla nke na-agba ọsọ nihi ụjọ ga-adaba nolulu; onye ọ bụla nke sikwa nolulu ahụ na-arịgota, ọnyà ga-ama ya.Ndị na-agba ọsọ eguzorowo na ndò Heshbọn nenweghị ike ọ bụla. Nihi na ọkụ ga-esi na Heshbọn rere pụta, ire ọkụ ga-esikwa netiti Saịhọn pụta; ọ ga-erepịa agba ntị abụọ nke Moab, repịakwa opu isi nke ụmụ aghara.Moab, ahụhụ ga-adịrị gị! Ndị Kimọsh alawo niyi. Nihi na a kpụrụwo ụmụ gị ndị ikom na ụmụ gị ndị inyom dị ka ndị a dọtara nagha.Noge ikpeazụ, m ga-akpọkọta ndị e si na Moab dọrọ nagha, ka Jehova kwuru. Nebe a ka ikpe e kpere Moab jedebere. 